
PARLAMENTUL ROMÂNIEI

CAMERA DEPUTAŢILOR

	COMISIA  JURIDICĂ, DE DISCIPLINĂ ȘI IMUNITĂȚI

	                                                                                         Bucureşti, 15 septembrie 2026
                                                                                         PLx  499/2026


AVIZ

asupra 
Proiectului de Lege pentru modificarea şi completarea Legii drepturilor pacientului nr.46/2003
       În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină și imunități a fost sesizată, spre dezbatere şi avizare, cu Proiectul de Lege pentru modificarea şi completarea Legii drepturilor pacientului nr.46/2003, trimis cu adresa nr. PL-x 499 din 30 iunie 2026, înregistrat cu nr. 7c-13/641/2026.
        Senatul,  în calitate  de primă  Cameră  sesizată,  a adoptat proiectul de lege în ședința din  24 iunie 2026.

        Potrivit dispozițiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaților, republicat, cu modificările ulterioare, Camera Deputaților este Cameră decizională. 
       Proiectul de lege are ca obiect de reglementare dreptului la însoţitor şi a dreptului la intimitate în cursul travaliului şi a naşterii, precum şi instituirea obligaţiei pentru unităţile sanitare de a asigura condiţii de separare vizuală şi auditivă adecvată în spaţiile în care se desfăşoară travaliul, cu scopul de a proteja intimitatea pacientei şi a celorlalte paciente aflate în aceeaşi unitate.
      Potrivit prevederilor art. 62 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a dezbătut iniţiativa legislativă în şedința din data de  15 septembrie 2026.
       Membrii Comisiei au examinat inițiativa legislativă supusă avizării, expunerea de motive,  și avizul favorabil al Consiliului Legislativ.       
       În urma dezbaterilor s-a hotărât, cu unanimitate de voturi, avizarea favorabilă a inițiativei legislative, în forma transmisă Comisiei juridice, de disciplină și imunități.
       Proiectul de lege face parte din categoria legilor ordinare.
               PREŞEDINTE,                          

                       SECRETAR,
   Prof. Univ. Dr. Liviu-Bogdan CIUCĂ   

            Petre-Emanoil NEAGU
 Consilier  parlamentar,
 Andrada Armencea

